**projektas**

**reg. Nr. T-119**

**2.3.darbotvarkės klausimas**

**Pasvalio rajono savivaldybės taryba**

**Sprendimas**

**Dėl** PASVALIO RAJONO PLĖTROS iki 2020 m. STRATEGINIO PLANO 2020 M. įgyvendinimo ATASKAITOS PATVIRTINIMO

2021 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Lietuvos Respublikos strateginio valdymo įstatymu, Pasvalio rajono savivaldybės tarybos 2014 m. spalio 22 d. sprendimu Nr. T1-199 „Dėl Pasvalio rajono savivaldybės strateginio planavimo organizavimo tvarkos aprašo patvirtinimo“ (Pasvalio rajono savivaldybės tarybos 2018 m. lapkričio 21 d. sprendimo Nr. T1-229 redakcija) (su visais aktualiais pakeitimais), Pasvalio rajono savivaldybės taryba nusprendžia

patvirtinti Pasvalio rajono plėtros iki 2020 m. strateginio plano 2020 m. įgyvendinimo ataskaitą (pridedama).

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus vyr. specialistė

Monika Butaitienė

2021-06-02, tel. Nr. 8 627 49162

Suderinta DVS Nr. RTS-120

Pasvalio rajono savivaldybės tarybai

**AIŠKINAMASIS RAŠTAS**

**Dėl** PASVALIO RAJONO PLĖTROS iki 2020 m. STRATEGINIO PLANO 2020 M. įgyvendinimo ATASKAITOS PATVIRTINIMO

**2021-06-02**

Pasvalys

1. **Problemos esmė.**

Pasvalio rajono savivaldybė organizuoja savo veiklą vadovaudamasi Pasvalio rajono savivaldybės strateginiais planais ir Savivaldybės biudžetu. Pasvalio rajono savivaldybėje yra trijų tipų planai: ilgalaikis strateginis plėtros planas, trumpalaikis veiklos planas (trimetis) ir metinis veiklos planas. Pasvalio rajono plėtros iki 2020 m. strateginis planas, patvirtintas Pasvalio rajono savivaldybės tarybos 2014 m. birželio 25 d. sprendimu Nr. T1-112 „Dėl Pasvalio rajono plėtros iki 2020 m. strateginio plano patvirtinimo“, yra ilgos trukmės planavimo dokumentas, kuriame nustatyta bendroji savivaldybės plėtros strategija ir priemonės jai įgyvendinti. Šis planas nustato plėtros prioritetus, tikslus, uždavinius šiai strategijai įgyvendinti bei įgyvendinimo etapus ir preliminarius finansavimo poreikius. Atsižvelgiant į Pasvalio rajono savivaldybės strateginio planavimo organizavimo tvarkos aprašą, patvirtintą Pasvalio rajono savivaldybės tarybos 2014 m. spalio 22 d. sprendimu Nr. T1-199 „Dėl Pasvalio rajono savivaldybės strateginio planavimo organizavimo tvarkos aprašo patvirtinimo“ (Pasvalio rajono savivaldybės tarybos 2018 m. lapkričio 21 d. sprendimo Nr. T1-229 redakcija (su visais aktualiai pakeitimais)) ir į Lietuvos Respublikos Strateginio valdymo įstatymą, patvirtintą Lietuvos Respublikos Vyriausybės 2020 m. birželio 25 d. nutarimu Nr. XIII, kiekvienais metais reikia parengti ir Savivaldybės tarybai pateikti strateginio plėtros plano ataskaitą už praėjusius kalendorinius metus (2020 m.).

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Patvirtinta Pasvalio rajono plėtros iki 2020 m. strateginio plano 2020 m. įgyvendinimo ataskaita atsižvelgiant į pasiektus rezultatus leis kryptingiau planuoti Savivaldybės veiklą, efektyviau paskirstyti ribotus finansinius, materialinius ir žmogiškuosius išteklius numatytiems veiklos rezultatams pasiekti.

**3. Skaičiavimai, išlaidų sąmatos, finansavimo šaltiniai.**

Sprendimo projektui įgyvendinti papildomos lėšos nėra reikalingos.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.**

Strateginio planavimo ir investicijų skyriaus vyriausioji specialistė Monika Butaitienė.

**7. Sprendimo projekto rengimo metu gauti specialistų vertinimai ir išvados.**

 Sprendimas parengtas atsižvelgiant į gautas išvadas ir rekomendacijas.

PRIDEDAMA. Pasvalio rajono plėtros iki 2020 m. strateginio plano 2020 m. įgyvendinimo ataskaita.

Strateginio planavimo ir investicijų skyriaus vyr. specialistė Monika Butaitienė